Vivienne Yeda Apopo ni mwanabenki na wakili wa biashara kutoka Kenya. Ni Mkurugenzi Mkuu wa Benki ya Maendeleo ya Afrika Mashariki (EADB). Alichukua nafasi hiyo tarehe 15 Januari 2009. Pia , anahudumu kama mjumbe wa Bodi ya Wakurugenzi ya Benki Kuu ya Kenya, tangu 14 Machi 2011. Alizaliwa Vivienne Yeda, nchini Kenya, katika nusu ya pili ya karne ya ishirini. Vivienne Apopo ana Shahada ya Uzamili ya Utawala wa Biashara (MBA), aliyoipata kutoka Chuo Kikuu cha Edith Cowan nchini Australia . Pia, alipata shahada ya Uzamili wa Sheria (LLM), kutoka Chuo Kikuu cha London . Kabla ya kuajiriwa EADB, Bi. Apopo alifanya kazi katika Benki ya Maendeleo ya Afrika (AfDB), kama Mwakilishi Mkazi na Meneja wa Nchi wa Zambia . Kabla ya hapo, miaka karibu na 2006, aliwahi kuwa "Mkurugenzi wa Masuala ya Kisheria katika EADB". Mnamo Novemba 2020, aliteuliwa kuwa mwenyekiti wa bodi ya wakurugenzi ya Kenya Power and Lighting Company, shirika la serikali na la umma linalohusika na ununuzi wingi, usambazaji na uuzaji wa nishati ya umeme nchini Kenya .